Σε μια πολύ όμορφη περιοχή, τα Κουνουπιδιανά, βρίσκεται αυτός ο ήσυχος, ασφαλής και φιλικός για τα παιδιά χώρος.
Ένα πολύ καλό σημείο εξόρμησης στο ακρωτήρι - 15 λεπτά από το κέντρο των Χανίων και με πολλές επιλογές για μπάνιο σε ίσες περίπου αποστάσεις.
Αξιοσημείωτη είναι η ευγένεια και η φιλοξενία της κυρίας Σούλας και του κυρίου Στέλιου. Διαμένουν δίπλα και είναι πάντα διαθέσιμοι να βοηθήσουν, εάν χρειαστεί και με το παραπάνω.
Η κυρία Σούλα γεμάτη όρεξη και παραστατικότητα προτείνει μέρη που δεν πρέπει να χάσεις! Κανονικός ξεναγός!
Με 2 πράγματα από κοντινό Super Market, φρούτα από το περιβόλι από τον χαμογελαστό κύριο Στέλιο και καφέ από το καφεζαχαροπλαστείο απέναντι, απολαμβάνεις πρωϊνό στην αυλή!
Ευχαριστούμε για όλα.